CELEX: 62019TN0521
Language: sk
Date: 2019-07-19 00:00:00
Title: Vec T-521/19: Žaloba podaná 19. júla 2019 — Haswani/Rada

9.9.2019   
            
            
               SK
            
            
               Úradný vestník Európskej únie
            
            
               C 305/67
            
         
      Žaloba podaná 19. júla 2019 — Haswani/Rada
      (Vec T-521/19)
      (2019/C 305/77)
      Jazyk konania: francúzština
      
         Účastníci konania
      
      
         Žalobca: George Haswani (Yabroud, Sýria) (v zastúpení: G. Karouni, advokát)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2016/850 z 27. mája 2016, ktorým sa mení rozhodnutie 2013/255/SZBP o reštriktívnych opatreniach voči Sýrii;
               
            
                  —
               
               
                  zrušil vykonávacie nariadenie Rady (EÚ) 2016/840 z 27. mája 2016, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii;
               
            
                  —
               
               
                  zrušil rozhodnutie Rady (SZBP) 2017/917 z 29. mája 2017, ktorým sa mení rozhodnutie 2013/255/SZBP o reštriktívnych opatreniach voči Sýrii;
               
            
                  —
               
               
                  zrušil vykonávacie nariadenie Rady (EÚ) 2017/907 z 29. mája 2017, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii;
               
            
                  —
               
               
                  zrušil vykonávacie rozhodnutie Rady (SZBP) 2017/1245 z 10. júla 2017, ktorým sa vykonáva rozhodnutie 2013/255/SZBP o reštriktívnych opatreniach voči Sýrii;
               
            
                  —
               
               
                  zrušil vykonávacie nariadenie Rady (EÚ) 2017/1241 z 10. júla 2017, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii;
               
            
                  —
               
               
                  zrušil rozhodnutie Rady (SZBP) 2018/778 z 28. mája 2018, ktorým sa mení rozhodnutie 2013/255/SZBP o reštriktívnych opatreniach voči Sýrii;
               
            
                  —
               
               
                  zrušil vykonávacie nariadenie Rady (EÚ) 2018/774 z 28. mája 2018, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii;
               
            
                  —
               
               
                  zrušil rozhodnutie Rady (SZBP) 2019/806 zo 17. mája 2019, ktorým sa mení rozhodnutie 2013/255/SZBP o reštriktívnych opatreniach voči Sýrii;
               
            
                  —
               
               
                  zrušil vykonávacie nariadenie Rady (EÚ) 2019/798 zo 17. mája 2019, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
               
            
                  —
               
               
                  a v dôsledku toho:
                  
                              —
                           
                           
                              nariadil vyškrtnutie mena Georga Haswaniho z príloh k vyššie uvedeným právnym aktom;
                           
                        
                              —
                           
                           
                              uložil Rade povinnosť zaplatiť žalobcovi čiastku 100 000 eur z dôvodu nehmotnej ujmy;
                           
                        
                              —
                           
                           
                              uložil Rade povinnosť znášať vlastné trovy konania a nahradiť trovy konania žalobcu, ktoré si vyhradzuje vymedziť v priebehu konania
                           
                        
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na porušení povinnosti odôvodnenia vyplývajúcej z článku 296 druhého odseku ZFEÚ. Žalobca vytýka Rade Európskej únie, že predložila len vágne a všeobecné úvahy bez toho, aby v rámci svojej voľnej úvahy uviedla konkrétne a špecifické dôvody, pre ktoré by sa na žalobcu mali vzťahovať dotknuté reštriktívne opatrenia. Rada neuviedla žiadnu konkrétnu a objektívnu skutočnosť, ktorú by mohla vytknúť žalobcovi a ktorá by mohla odôvodniť dotknuté opatrenia.
               
            
                  2.
               
               
                  Druhý žalobný dôvod je založený na porušení zásady proporcionality pri zásahu do základných práv. Žalobca tvrdí, že sporné opatrenie treba vyhlásiť za neplatné, pretože je neprimerané z hľadiska stanoveného cieľa a predstavuje príliš veľký zásah do slobody podnikania a vlastníckeho práva, ktoré sú zakotvené v článkoch 16 a 17 Charty základných práv Európskej únie. Táto neprimeranosť spočíva v tom, že opatrenie sa týka celej zásadnej hospodárskej činnosti bez ďalšieho kritéria.
               
            
                  3.
               
               
                  Tretí žalobný dôvod je založený na zjavne nesprávnom posúdení a neexistencii dôkazu. Podľa ustálenej judikatúry účinná súdna kontrola zaručená v článku 47 charty si vyžaduje okrem iného, aby sa z dôvodu preskúmania zákonnosti dôvodov, na ktorých sa zakladá rozhodnutie zapísať meno určenej osoby na zoznamy osôb dotknutých sankciami alebo ho tam ponechať, súd Únie uistil, že toto rozhodnutie sa opiera o dostatočne stabilný skutkový základ. Podľa žalobcu, tvrdenia Rady týkajúce sa „úzkych väzieb s režimom“ a údajnej úlohy sprostredkovateľa pri transakciách s ropou medzi režimom a ISIS, treba s konečnou platnosťou zamietnuť z toho dôvodu, že sú úplne bezpredmetné a chýba im skutkový základ.
               
            
                  4.
               
               
                  Štvrtý žalobný dôvod je založený na návrhu o náhradu škody, keďže pripísanie niektorých nepodložených závažných skutočností vystavuje žalobcu a jeho rodinu nebezpečenstvu, čo dokazuje závažnosť spôsobenej ujmy odôvodňujúcej jeho návrh na náhradu škody.